
EgyptAir מעבירה את חוויית הנוסע לעידן הבינה המלאכותית בשיתוף Sitecore

באמצעות SitecoreAI, חברת התעופה הלאומית של מצרים נועדה לתמוך במתן שירות מותאם אישית, בתקשורת יזומה ובשירות תמיכה המבוסס על בינה מלאכותית, וזאת במגוון נקודות ממשק דיגיטליות
קהיר, מצרים, 9 באוקטובר 2026 (GLOBE NEWSWIRE) –
חברת התעופה הלאומית של מצרים, EgyptAir, בחרה בפלטפורמה של חברת Sitecore, המבוססת על בינה מלאכותית, כדי לשדרג את החוויה הדיגיטלית שהיא מספקת ללקוחותיה ברחבי העולם ולתמוך באינטראקציה מותאמת-אישית יותר במגוון ערוצים.
ההשקעה ב-Sitecore מהווה נדבך יסודי באסטרטגיה של EgyptAir להרחבת צי המטוסים שלה ולתמיכה בגידול בתנועת הנוסעים למצרים – וזאת כחלק ממאמץ רחב יותר לקידום חזון 2030 של המדינה ולפיתוח מגזר התיירות שלה.
חברת התעופה תשתמש ב-SitecoreAI – פלטפורמת חוויה דיגיטלית (DXP) אחודה ומבוססת-ענן, המשלבת כלי בינה מלאכותית, נתונים וניהול תוכן כדי לייעל את הפעילות השיווקית במקום אחד. הפלטפורמה תומכת בהתאמה אישית רב-ערוצית, ומאפשרת למותגים לתכנן, ליצור, להתאים אישית ולהפיץ תוכן בערוצים דיגיטליים שונים – החל מהאתר והאפליקציה ועד לרשתות החברתיות. בינה מלאכותית סוכנתית בעלת יכולות ביצוע עצמאיות יכולה לסייע לצוות ביצירת תוכן, בהתאמת מסרים לשפות ולערוצים שונים, ובשיפור ביצועי הקמפיינים.
"אנו חיים בעולם שבו הנוסעים שלנו דורשים מידע בזמן אמת, בכל ערוץ תקשורת, והמטרה שלנו היא להבטיח שנספק להם מידע זה באופן שייתן להם תחושה של יחס אישי," אמר קפטן אחמד עאדל (Ahmed Adel), יו"ר ומנכ"ל EgyptAir. "טכנולוגיית SitecoreAI תסייע לנו בהפעלת הממשק הדיגיטלי שלנו – החל מהאתר הראשי והאתרים הייעודיים למדינות שונות ועד לתוכן האפליקציה. בקיצור, אנו נעביר את חוויית הנוסע לעידן הבינה המלאכותית, ונהפוך את המסעות שלהם עם EgyptAir למהנים ומרתקים יותר".
היישום צפוי להיות מובל על ידי Arcsen, והוא מהווה חלק מפרויקט רחב יותר של התפתחות דיגיטלית שבו החלה חברת התעופה, במטרה להפוך לחלוצה בתעשייה כולה.
"בתחום הטיסות, לחוויה יש חשיבות עליונה", אמר דייב טילברי (Dave Tilbury), מנהל התפעול (COO) של Sitecore. "אנו נרגשים לשתף פעולה עם EgyptAir כדי להעניק ללקוחותיה את המיטב שיש לחוויות דיגיטליות מבוססות בינה מלאכותית להציע – לאורך כל שלבי המסע שלהם. זוהי זכות עבורנו לקחת חלק משמעותי באסטרטגיה הדיגיטלית של החברה ולסייע לה למשוך נוסעים חדשים רבים למצרים, כחלק מהתמיכה ב'חזון 2030' של המדינה".
אודות EgyptAir:

EGYPTAIR, שנוסדה במאי 1932 כחברת התעופה החלוצה במזרח התיכון ובאפריקה (וכחברת התעופה השביעית בעולם), היא חברת התעופה הלאומית של מצרים. החברה, שמטה הפעילות שלה ממוקם בנמל התעופה הבינלאומי של קהיר, מפעילה טיסות סדירות להטסת נוסעים ומטען לרשת עולמית של יעדים בינלאומיים ופנימיים. ב-17 ביולי 2008 הצטרפה איג'יפטאייר לברית התעופה סטאר אלייאנס (Star Alliance), ובכך חיברה את נוסעיה לרשת עולמית רחבת-היקף של חברות תעופה החברות בברית.
אודות Sitecore

 Sitecoreהיא מובילה עולמית בתחום התוכנה לחוויות דיגיטליות המבוססות על בינה מלאכותית. במשך למעלה מ-25 שנה, Sitecore מסייעת לרבים מהמותגים המובילים בעולם ליצור, לנהל, להתאים אישית ולספק חוויות דיגיטליות.
הפלטפורמה של Sitecore מסייעת למותגים לתכנן, ליצור, להתאים אישית ולהפיץ תוכן וחוויות בערוצים דיגיטליים. באמצעות שילוב של תוכן, נתונים, התאמה אישית ויכולות המבוססות על בינה מלאכותית,‏ Sitecore מאפשרת לצוותי שיווק ודיגיטל לפעול במהירות רבה יותר, תוך יצירת חוויות רלוונטיות ומקושרות יותר, המעוררות אמון.
Sitecore, הזוכה לאמונם של אלפי מותגים גלובליים ונתמכת על ידי אחת הקהילות הגדולות בעולם בתחום החוויה הדיגיטלית, מסייעת לארגונים לעצב חוויות המשתרעות מעבר לאתר האינטרנט – תוך שילוב בין הגמישות של פתרונות SaaS הניתנים להתאמה אישית לבין יכולות ההתרחבות של אקוסיסטם גלובלי. למידע נוסף, בקרו ב-Sitecore.com.
Sitecore הוא סימן מסחרי רשום של Sitecore Corporation A/S בארה"ב ובמדינות אחרות. כל שאר שמות המותגים, שמות המוצרים או הסימנים המסחריים שייכים לבעליהם בהתאמה.
למידע נוסף - מדיה:
Escalate PR for Sitecore
Sitecore@escalatepr.com
+1 617-455-9627

*** הידיעה מופצת בעולם על ידי חברת התקשורת הבינלאומית GlobeNewswire
לפרטים נוספים: נוי תקשורת 03-6026026 זהר 052-2641769

